Desember 28, 2014 Desember 29, 2014 ~ Gert van der Westhuizen
Hiermee die transkripsie van ‘n onderhoud met Eckhart Tolle, die Duitsgebore Kanadees, wat droom en geskryf het van ‘n nuwe aarde en die krag van lewe in die hier en nou.
Die onderhoudvoerder is ook die antwoordopmaker, geinspireer deur Youtube en boekvoorstellings van Tolle se idees. Die antwoorde wat hier aangebied word, is verbeelde antwoorde, gebaseer op opsommings en skattings van wat Tolle se idees kan beteken. Die leser wil bes moontlik Tolle se boeke self lees en die gedagtes wat dit meebring, sien vir wat dit is.
VRAAG: Eckhart, jou boeke en Youtube-aanbiedings gee ‘n voorstelling van jou gedagtes oor lewe in die hier en die nou. Jy praat van ‘n nuwe aarde, ‘n nuwe wereld wat moontlik gemaak kan word deur mense wat met innerlike vrede lewe. Wat beteken dit? Wat kan Suid Afrikaners daarvan maak?
VRAAG: Almal wil glo dat Mandela in innerlike vrede lewe en bewus was van almal om hom se menslikheid.
ANTWOORD: Ek vermoed hy het stilte geken, veral tydens sy lewe in die gevangenis. Stilte soos in ‘stillness’ en nie quietness nie. Stilte bring die gevoel van teenwoordigheid, van lewe in die nou.
Dan kom gedagtes, gevul deur die kollektiewe verstand, kollektiewe emosie; hisotirese en gekondisioneerde ervartings. Elke individu word deur die kollektiewe ingetrek, sit die kollektiewe voort – die kollektiewe trek jou in tot op die punt dat jy die kollektiewe jou eie maak; jou gekondisioneerde lewe.
‘n Gedagtegevulde lewe is die probleem. Mense wat nie gedagtes kan sien as gedagtes nie, identifiseer so daarmee dat daar geen ruimte is vir die innerlike vrede nie…jy word jou gedagtes; dis jou identiteit.
ANTWOORD: Akademici is tog so rasioneel. hulle praat voortdurend van teoriee, konsepte, redenasies, argumente. Dis lewe in die kop, ‘n lewe van swaarkry, van lyding, wants gedagtes loop die pad van swaarkry, van onreg. Wat hulle mis, is die lewe in die nou; in die oomblik.
ANTWOORD: In stilwees ontek jy die “ek is” wat dieper is as die vormlike, die inhoudelike. Dis die bron van intelligente bewustheid, die ruimte waaruit vorm en inhoud ontstaan.
Dis dieselfde stilheid in die natuur, oomblikke van teenwoordigheid, soos die stiltes tussen woorde, tussen jou in- en uitasem. In stilte kom mens nader aan stilheid – selfs in geraas is daar stilheid wanneer jy bewus word van bewustheid en die ‘realm’ van innerlike vrede, van ‘aliveness’ ervaar.
ANTWOORD: Dis ‘n lewe in die huidige, in die oomblik; in teenwoordigheid. Dis al wat jy het: hierdie teenwoordigheid van nou. Nie van gister nie; dis verby. Nie van more nie; dit kom nog.
Leer dat dit moontlik is om te kies waaraan jy aandag gee – jou liggaam, jou innerlike wese, jou gedagtes.
Leer lewe met gedagtes en die rusteloosheid van gedagtes – herken gedagtes as afleiding, as dit wat jou wegneem van die nou; as dit wat lyding bring – oefen jou waarneming van gedagtes en jou sin van teenwoordigheid, van jou liggaam, jou lyflike, innerlike teenwoordigheid in die oomblik van nou. Herken jou eenheid met natuur, met mense, die ‘aliveness’ van jou by/met mense; jou waarneming van mense sonder definisies en interpretasies en ervaar so ‘n sin van eendheid, ‘one-ness’. Dis die essensie van liefde, nie waar nie?
Posted in Geestelike groei	eckhart tollefilosofies leweindagtig lewe
< Previous hoe tevrede kan mens nie voel nie
Next > Koplewe